pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ฝรั่งเศสสนใจเข้ามาลงทุนในโครงการก่อสร้างพื้นฐานในไทย
วันจันทร์ที่ 12 กุมภาพันธ์ 2561
ฝรั่งเศสสนใจเข้ามาลงทุนในโครงการก่อสร้างพื้นฐานในไทย
ฝรั่งเศสสนใจเข้ามาลงทุนในโครงการก่อสร้างพื้นฐานในไทย
วันนี้(12 ก.พ. 2561) เวลา 13.00 น. นายฌอง-บาติสต์ เลอมวน (Jean-Baptiste Lemoyne) รัฐมนตรีช่วยว่าการกระทรวงกิจการยุโรปและการต่างประเทศสาธารณรัฐฝรั่งเศส เข้าเยี่ยมคารวะนายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รัฐมนตรีประจําสํานักนายกรัฐมนตรีและรัฐมนตรีช่วยว่าการกระทรวงกิจการยุโรปและการต่างประเทศสาธารณรัฐฝรั่งเศสต่างแสดงความยินดีที่ความสัมพันธ์ทวิภาคีในภาพรวมระหว่างทั้งสองประเทศมีพัฒนาการในเชิงบวก และยินดีที่ภาคเอกชนไทย-ฝรั่งเศส ได้ลงนาม MoU เมื่อเดือนกรกฎาคม 2560 เพื่อกระชับความร่วมมือ ใน 4 สาขาหลัก ได้แก่ เกษตรและอาหาร โครงสร้างพื้นฐานคมนาคม เมืองอัจฉริยะ และพลังงานทดแทน ทั้งสองฝ่ายหวังว่า ไทยและฝรั่งเศส จะมีความร่วมมือในเรื่องดังกล่าวเพิ่มพูนมากยิ่งขึ้นในอนาคต
รัฐมนตรีประจําสํานักนายกรัฐมนตรีกล่าวขอบคุณที่ฝรั่งเศสเป็นหนึ่งในประเทศที่มีบทบาทสําคัญในการผลักดันให้สหภาพยุโรปมีการปรับเปลี่ยนข้อมติต่อไทยและกลับมาแสวงหาความร่วมมือกับไทยอีกครั้ง พร้อมกล่าวว่า ขณะนี้รัฐบาลมีแผนพัฒนาเศรษฐกิจที่สําคัญ ได้แก่ การลงทุนในโครงสร้างพื้นฐานขนาดใหญ่ นโยบายประเทศไทย 4.0 โครงการระเบียงเศรษฐกิจภาคตะวันออก (EEC) และการพัฒนาโครงข่ายคมนาคมที่เชื่อมต่อภายในประเทศ และกับประเทศเพื่อนบ้าน ซึ่งโครงการเหล่านี้สอดคล้องกับความเชี่ยวชาญของฝรั่งเศสที่เป็นผู้นําทางด้านเทคโนโลยีที่ทันสมัย จึงขอเชิญชวนฝรั่งเศสเข้ามาลงทุนในโครงการเหล่านี้
รัฐมนตรีช่วยว่าการกระทรวงกิจการยุโรปและการต่างประเทศสาธารณรัฐฝรั่งเศส กล่าวว่า สหภาพยุโรปและฝรั่งเศสสนใจที่จะสานต่อการทําความตกลงการค้าเสรีกับไทยอีกครั้ง และฝรั่งเศสสนใจเข้ามาลงทุนในโครงการระเบียงเศรษฐกิจภาคตะวันออก (EEC) ซึ่งฝรั่งเศสเชื่อมั่นว่าจะเป็นพื้นที่ที่มีศักยภาพสามารถพัฒนาเป็นศูนย์กลางการค้าและการลงทุนในภูมิภาคโดยเชื่อมโยงกับอาเซียน นอกจากนี้ ฝรั่งเศสยังสนใจในการเข้ามาลงทุนในโครงสร้างพื้นฐาน อาทิ โครงการสร้างเส้นทางรถไฟความเร็วสูง การพัฒนาท่าเรือน้ําลึก Smart City และศูนย์ซ่อมบํารุงอากาศยาน รวมถึงรวมทั้งโครงการก่อสร้างต่าง ๆ ของกรุงเทพฯ ฝรั่งเศสจึงประสงค์ให้ไทยเปิดโอกาสให้กับบริษัทฝรั่งเศส เพราะบริษัทของฝรั่งเศสไม่เพียงมีนําเงินและเทคโนโลยีเข้ามาในไทยเพียงเท่านั้น แต่ยังนําองค์ความรู้มาพัฒนาบุคลากรและแรงงานของไทยอีกด้วย ซึ่งรัฐมนตรีประจําสํานักนายกรัฐมนตรียินดีอย่างยิ่งที่ฝรั่งเศสสนใจเข้ามาลงทุนในไทย และพร้อมหารืออย่างใกล้ชิดถึงรายละเอียดกับฝรั่งเศสในโอกาสต่อไป
รัฐบาลไทย-ข่าวทำเนียบรัฐบาล-​เคาะแพ็กเกจฟื้นท่องเที่ยวรับปีใหม่'62...
วันพุธที่ 14 พฤศจิกายน 2561
​เคาะแพ็กเกจฟื้นท่องเที่ยวรับปีใหม่'62...
--
ต่อเนื่องกันไปเลยจากสัปดาห์ที่แล้ว ที่รัฐบาลยกเว้นค่าธรรมเนียมวีซ่าหน้าด่าน เพื่อเพิ่มจํานวนนักท่องเที่ยวจาก 20 ประเทศ 1 เขตเศรษฐกิจให้เข้ามาเที่ยวเมืองไทยกันมากขึ้น
สัปดาห์นี้ ตอกย้ํากันอีกครั้ง ด้วย 2 มาตรการใหญ่ เพื่อกระตุ้นการท่องเที่ยวช่วงปีใหม่ 2562 นี้ ดึงดูดนักท่องเที่ยวให้หลั่งไหลกันเข้ามาในบ้านเราอย่างมีคุณภาพ
เริ่มที่มาตรการแรก : Amazing Thailand Grand Sale “Passport Privilege”
รัฐบาลร่วมกับพันธมิตร เช่น ผู้ผลิตสินค้า เจ้าของแบรนด์สินค้า ศูนย์การค้า บัตรเครดิต ฯลฯ จัดกิจกรรมเพิ่มส่วนลดจากส่วนลดปกติ เรียกว่าลดแล้วลดอีก ทั้งเสื้อผ้า เครื่องสําอาง เครื่องใช้ไฟฟ้า แบรนด์ดังต่าง ๆ ที่นักชอปนิยมชมชอบ โดยนักท่องเที่ยวสามารถใช้สิทธิได้ง่าย ๆ เพียงแค่แสดงพาสปอร์ต มีผลตั้งแต่วันที่ 15 พ.ย.61 – 15 ม.ค.62
มาตรการที่ 2 เป็นมาตรการด้านวีซ่า เพื่ออํานวยความสะดวกแก่นักท่องเที่ยว แบ่งเป็น 3 ประเภท คือ
ประเภทที่ 1 เรียกว่า "Double Entries Visa" มาตรการนี้กําหนดว่า ขอวีซ่าเพียงแค่ 1 ครั้ง แต่สามารถใช้เดินทางเข้ามาในประเทศไทยได้ถึง 2 ครั้ง ภายในระยะเวลา 6 เดือน เหมาะสําหรับนักเดินทางหรือนักท่องเที่ยวกลุ่มที่มีธุระต้องเข้ามาบ่อย ๆ เช่น มาพบแพทย์ ทําฟัน ทําศัลยกรรม ซึ่งจะต้องมีการนัดหมายกันอย่างต่อเนื่อง
ประเภทที่ 2 เรียกว่า "Re-Entry Permit" คือ การอนุญาตให้เดินทางกลับเข้ามาในประเทศไทยได้อีกครั้ง โดยเฉพาะ เมื่อเดินทางท่องเที่ยวออกจากไทยไปยังประเทศเพื่อนบ้านที่อยู่ติดกับเราอย่าง สปป. ลาว มาเลเซีย ฯลฯ แล้ว ก็สามารถเดินทางกลับเข้ามาเที่ยวในไทยต่อได้อีก โดยไม่ต้องขออนุญาตใหม่ เพื่อส่งเสริมการท่องเที่ยวไทยเชื่อมโยงกับประเทศเพื่อนบ้าน
ประเภทที่ 3 อํานวยความสะดวกเพื่อการเดินทางผ่านพรมแดนทางบก แต่เดิมชาวต่างชาติที่ได้รับการยกเว้นวีซ่าและอยู่ในไทยได้นาน 30 วัน จะสามารถขับรถผ่านพรมแดนเพื่อมาท่องเที่ยวในไทยได้โดยไม่ต้องขอวีซ่า ปีละไม่เกิน 2 ครั้ง
แต่ต่อไปจะไม่จํากัดจํานวนครั้ง เนื่องจากพบว่าในปี 2560 มีจํานวนนักท่องเที่ยวกลุ่มนี้มากถึง 5 ล้านคน ขยายตัวเพิ่มจากปี 2559 ร้อยละ 3.01 โดยส่วนใหญ่เป็นชาวต่างชาติที่มาทํางานในประเทศเพื่อนบ้าน เช่น ชาวฝรั่งเศส ชาวสหรัฐฯ หรือชาวสิงคโปร์ ซึ่งนิยมมาพักผ่อน ชมการแข่งขันกีฬา หรือมารักษาสุขภาพในประเทศไทย
โดยมาตรการที่ 2 นี้ กระทรวงการท่องเที่ยวและกีฬา จะกําหนดช่วงเวลาที่เหมาะสม และรายละเอียดต่าง ๆ อีกครั้ง
กลุ่มเป้าหมายหลักของมาตรการนี้ มุ่งเน้นดึงดูดนักท่องเที่ยวกลุ่มที่มีกําลังซื้อสูง ซึ่งคาดว่าน่าจะช่วยให้ประเทศไทยมีรายได้จากนักท่องเที่ยวเพิ่มขึ้นไม่น้อยกว่า ร้อยละ 12 หรือประมาณ 2.28 ล้านล้านบาท ในปี 2562
พี่น้องชาวไทย เตรียมตัวเป็นเจ้าบ้านที่ดี มีความสุข ยิ้มรับปีใหม่กันได้เลย...
---------------------------
ภาพ/ข่าว กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มท. ร่วมกับ สศช.  จัดประชุม VCS ชี้แจงแนวทางการขับเคลื่อนการดำเนินงานโครงการทุนการศึกษา ม.ท.ศ. ปี 2561 ให้แก่ผู้ว่าฯ ทั่วประเทศ
วันอังคารที่ 27 มีนาคม 2561
มท. ร่วมกับ สศช.  จัดประชุม VCS ชี้แจงแนวทางการขับเคลื่อนการดําเนินงานโครงการทุนการศึกษา ม.ท.ศ. ปี 2561 ให้แก่ผู้ว่าฯ ทั่วประเทศ
มท. ร่วมกับ สศช.  จัดประชุม VCS ชี้แจงแนวทางการขับเคลื่อนการดําเนินงานโครงการทุนการศึกษา ม.ท.ศ. ปี 2561 ให้แก่ผู้ว่าฯ ทั่วประเทศ
วันนี้ (26 มี.ค.2561) เวลา 13:30 น. ณ ห้องประชุมราชสีห์ อาคารศาลาว่าการกระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย และนางชุตินาฏ วงศ์สุบรรณ รองเลขาธิการคณะกรรมการพัฒนาการเศรษฐกิจและสังคมแห่งชาติ (สศช.) เป็นประธานการประชุมร่วมกันเพื่อชี้แจงแนวทางการขับเคลื่อนโครงการทุนการศึกษาสมเด็จพระบรมโอรสาธิราชฯ สยามมกุฎราชกุมาร (ม.ท.ศ.) 2561 ผ่านระบบวิดีทัศน์ทางไกล (Video Conference System) แก่ผู้ว่าราชการจังหวัดทั่วประเทศ
นางชุตินาฏ วงศ์สุบรรณ รองเลขาธิการ สศช. ได้กล่าวว่า สมเด็จพระเจ้าอยู่หัว ทรงมีพระราชดําริให้จัดทําโครงการทุนการศึกษาสมเด็จพระบรมโอรสาธิราชฯ สยามมกุฎราชกุมาร ด้วยพระราชทรัพย์ส่วนพระองค์และเงินจากผู้บริจาคโดยเสด็จพระราชกุศลมาใช้ให้เกิดประโยชน์สูงสุดตามพระราชปณิธานที่มุ่งสร้างความรู้ สร้างโอกาสแก่เยาวชนไทยที่มีฐานะยากจนยากลําบาก แต่ประพฤติดี มีความสามารถในการศึกษา ให้ได้รับโอกาสทางการศึกษาที่มั่นคง โดยได้เริ่มดําเนินการมาตั้งแต่ปี พ.ศ. 2552 จนถึงปัจจุบัน รวม 9 รุ่น จํานวน 1,397 ราย รวมเงินทุนพระราชทานที่ได้จัดสรรไปแล้ว รวมทั้งสิ้นจํานวน 318.337 ล้านบาท
สําหรับแนวทางการดําเนินงานโครงการทุนการศึกษาพระราชทานฯ ปี 2561 (รุ่นที่ 10) ยึดหลักการแนวความคิดตามพระราโชบาย 3 หลักการ ได้แก่ 1) พระราชทานทุนให้แก่ผู้เรียนดี ประพฤติดี มีคุณธรรม ตั้งแต่มัธยมปลายสายสามัญและอาชีพ ต่อเนื่องจนจบปริญญาตรีหรือเทียบเท่า มุ่งเน้นสาขาที่เป็นความต้องการของประเทศ โดยไม่ยึดกําหนดสัดส่วนชายหญิงและจํานวนทุนแต่ละจังหวัด และปรับเพิ่มให้มีกระบวนการฝึกพัฒนาศักยภาพเพื่อคัดกรองในขั้นสุดท้าย 2) มุ่งเน้นการเสริมสร้างทัศนะคติที่ถูกต้อง ดีงามต่อสถาบันและประเทศชาติ พร้อมกับมุ่งเสริมสร้างพื้นฐานชีวิตที่มั่นคง เข้มแข็ง บ่มเพาะความมีระเบียบวินัย สร้างศักยภาพความสามารถในการเรียนรู้ทักษะชีวิต ทักษะอาชีพอย่างต่อเนื่อง 3) มีการทําสัญญารับทุนและชดใช้ทุน ภายใต้เงื่อนไขเมื่อจบการศึกษา ให้ใช้ทุน ด้วยการเข้าสู่เส้นทางอาชีพอย่างมั่นคง ตามที่โครงการทุน ม.ท.ศ. จะเชื่อมโยงตําแหน่งงานรองรับ ทั้งนี้ การคัดเลือกระดับจังหวัดจะใช้กลไกคณะกรรมการฯ ระดับจังหวัด ที่มีผู้ว่าราชการจังหวัด เป็นประธาน และศึกษาธิการจังหวัด เป็นเลขานุการ ซึ่งเป็นกลไกที่มีอยู่ เคยดําเนินการแล้วเมื่อปี 2560 พิจารณาเสนอรายชื่อที่ผ่านการกลั่นกรองจัดลําดับความสําคัญแล้ว 4 – 5 ราย เพื่อเข้าสู่การกลั่นกรองระดับภาคต่อไป
ในท้ายที่สุด นายนิสิต จันทร์สมวงศ์ รองปลัดกระทรวงมหาดไทย ได้กล่าวเพิ่มเติมว่า ให้ผู้ว่าราชการจังหวัด ร่วมกับคณะกรรมการระดับจังหวัด พิจารณาคัดเลือกนักเรียนที่มีความประพฤติดี มีคุณธรรม เข้าตามหลักเกณฑ์ที่กําหนดอย่างเข้มข้น โดยเร่งรัดการดําเนินการคัดเลือกให้ทันภายในกําหนดเวลา รวมถึงให้เหตุผลประกอบการพิจารณาคัดเลือกนักเรียนด้วย เพื่อให้เกิดความโปร่งใส เป็นธรรม บรรลุวัตถุประสงค์ของโครงการฯ อย่างแท้จริง.
ครั้งที่ 67/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-พม. เร่งส่งเสริมสังคมน่าอยู่ และร่วมกันปกป้องลูกหลานจากความรุนแรง
วันจันทร์ที่ 19 มิถุนายน 2560
พม. เร่งส่งเสริมสังคมน่าอยู่ และร่วมกันปกป้องลูกหลานจากความรุนแรง
พม. เร่งส่งเสริมสังคมน่าอยู่ และร่วมกันปกป้องลูกหลานจากความรุนแรง
เมื่อวันที่ 18 มิ.ย. 60 เวลา 14.30 น. นางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เปิดเผยว่า ปัจจุบันปัญหาสังคมซับซ้อนมากขึ้น โดยปรากฏให้เห็นผ่านสื่อและโซเชียลมีเดียลต่างๆ อย่างต่อเนื่อง พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ได้ให้ความสําคัญกับแก้ไขปัญหาดังกล่าว โดยมอบให้กระทรวง พม. ติดตามเหตุการณ์และข่าวเป็นประจําทุกวัน เพื่อให้การช่วยเหลือ คุ้มครอง และปกป้องเด็ก และบุคคลผู้ประสบปัญหาทางสังคม อย่างทันท่วงที
นางนภา กล่าวต่อไปว่า การแก้ไขปัญหาทางสังคม...รอไม่ได้ เพราะเป็นการละเมิดศักดิ์ศรีของความเป็นมนุษย์อย่างร้ายแรง การแชร์ภาพผ่านโซเชียลมีเดียก็มีส่วนกระตุ้นให้เกิดความเข้าใจว่าเป็นเรื่องปกติธรรมดา กระทรวง พม. ได้ให้ความสําคัญกับการส่งเสริมความร่วมมือของภาคประชาสังคม ให้มีส่วนร่วมดูแลสังคมทุกพื้นที่ เพื่อสร้างการรับรู้แก่ชุมชน หากพบเห็นการกระทําความรุนแรงในครอบครัว การละเมิดเด็กและสตรี กรุณาแจ้งให้กระทรวง พม. และหน่วยงานที่เกี่ยวข้องทราบ เพื่อจะได้ดําเนินการให้การช่วยเหลือที่รวดเร็วและทันการณ์ ทั้งนี้ มีกฎหมายหลายฉบับให้การคุ้มครองผู้พบเห็นที่แจ้งเบาะแสแก่พนักงานเจ้าหน้าที่โดยไม่ต้องรับผิดทั้งทางแพ่ง ทางอาญา และทางปกครอง เช่น พระราชบัญญัติคุ้มครองผู้ถูกกระทําด้วยความรุนแรงในครอบครัว พ.ศ.2550 พระราชบัญญัติคุ้มครองเด็ก พ.ศ.2546 รวมถึงพระราชบัญญัติปราบปรามการค้ามนุษย์ (ฉบับที่ 2) พ.ศ.2558 โดยมีกระทรวง พม. ทําหน้าที่ให้การคุ้มครองผู้ถูกกระทําหรือผู้ประสบปัญหาทางสังคม ทั้งทางด้านร่างกาย จิตใจ และสังคม
“กระทรวง พม. จะได้เพิ่มช่องทางการรับรู้ร่วมกับทุกภาคส่วน และชุมชนให้มากขึ้น เพื่อสร้างความตระหนักให้กับชุมชนและประชาชน โดยเฉพาะผู้ที่พบเห็นเบาะแส หรือเหตุการณ์การล่วงละเมิดต่อเด็กและสตรี การค้ามนุษย์ การกระทําความรุนแรงในครอบครัว และทุกปัญหาทางสังคม ขอความร่วมมือแจ้งกระทรวง พม. ผ่านศูนย์ช่วยเหลือสังคม โทร.1300 หรือบ้านพักเด็กและครอบครัวทุกจังหวัดทั่วประเทศ ตลอด 24 ชั่วโมง เพราะปัญหาสังคมเป็นเรื่องของทุกคน ซึ่งต้องช่วยกันสร้างสังคมให้น่าอยู่ และปกป้องลูกหลานให้ปลอดภัยอย่างยั่งยืน” นางนภา กล่าวในตอนท้าย
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม เป็นประธานเปิดงาน   Thailand Industrial Fair 2018 และ Food Pack Asia 2018
วันศุกร์ที่ 2 กุมภาพันธ์ 2561
รองปลัดกระทรวงอุตสาหกรรม เป็นประธานเปิดงาน   Thailand Industrial Fair 2018 และ Food Pack Asia 2018
รองปลัดกระทรวงอุตสาหกรรม เป็นประธานเปิดงาน   Thailand Industrial Fair 2018 และ Food Pack Asia 2018 ณ ศูนย์นิทรรศการและการประชุมไบเทค(บางนา)  กรุงเทพฯ
รัฐบาลไทย-ข่าวทำเนียบรัฐบาล-กรมบัญชีกลางเผยผลใช้จ่าย 5 เดือนแรก ก่อนสิ้นไตรมาส 2
วันพุธที่ 13 มีนาคม 2562
กรมบัญชีกลางเผยผลใช้จ่าย 5 เดือนแรก ก่อนสิ้นไตรมาส 2
กรมบัญชีกลางเผยผลใช้จ่าย 5 เดือนแรกของปีงบประมาณ 2562 ใช้จ่ายแล้ว 1,555,530 ล้านบาท หรือคิดเป็นร้อยละ 51.9 คาดสิ้นไตรมาส 2 ใช้จ่ายได้ตามเป้า ส่งผลให้มีเม็ดเงินไหลเวียนเข้าสู่ระบบเศรษฐกิจได้อย่างต่อเนื่อง
นางญาณี แสงศรีจันทร์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า ผลการใช้จ่ายเงินงบประมาณรายจ่ายประจําปี 2562 ตั้งแต่ต้นปีงบประมาณจนถึงวันที่ 28 กุมภาพันธ์ 2562 (1 ต.ค. 61 – 28 ก.พ. 62) งบประมาณภาพรวมมีการใช้จ่ายแล้ว จํานวน 1,555,530 ล้านบาท ของวงเงินงบประมาณ 3,000,000 ล้านบาท หรือคิดเป็นร้อยละ 51.9 โดยแบ่งเป็น รายจ่ายประจํามีการใช้จ่ายแล้ว จํานวน 1,252,458 ล้านบาท ของวงเงินงบประมาณ 2,353,569 ล้านบาท หรือคิดเป็นร้อยละ 53.2 ขณะที่รายจ่ายลงทุน (กรณีไม่รวมงบกลาง) มีการใช้จ่ายแล้ว จํานวน 303,072 ล้านบาท ของวงเงินงบประมาณ 556,888 ล้านบาท หรือคิดเป็นร้อยละ 54.4
โฆษกกรมบัญชีกลาง กล่าวในตอนท้ายว่า กรมบัญชีกลางได้ติดตามความคืบหน้าในการใช้จ่ายเงินของส่วนราชการ เพื่อให้สอดคล้องกับมาตรการเพิ่มประสิทธิภาพการใช้จ่ายงบประมาณของรัฐบาล มุ่งหวังจะกระตุ้นให้มีเม็ดเงินไหลเวียนในระบบเศรษฐกิจมากขึ้น และในช่วงไตรมาส 2 ของปีงบประมาณ 2562 ตั้งเป้าหมายการใช้จ่ายงบประจํา 57% งบลงทุน 45% และการใช้จ่ายในภาพรวม 54% ซึ่งคาดว่าสิ้นไตรมาสที่ 2 จะมีการใช้จ่ายได้ดีมากขึ้นตามลําดับอย่างแน่นอน
รัฐบาลไทย-ข่าวทำเนียบรัฐบาล-รัฐมนตรีฯสุริยะ กล่าวปาฐกถาในงาน The Next Thailand 4.0
วันอังคารที่ 24 กันยายน 2562
รัฐมนตรีฯสุริยะ กล่าวปาฐกถาในงาน The Next Thailand 4.0
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมกล่าวปาฐกถาพิเศษ ในงาน "The Next Thailand 4.0 ทางออกเศรษฐกิจไทย ฝ่าวิกฤตเศรษฐกิจโลก" จัดโดย ธนาคารกรุงไทย ณ ห้องฉัตราบอลรูม โรงแรมสยามเคมปินสกี้ กรุงเทพฯ
23 กันยายน 2562 เวลา 15.45 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมกล่าวปาฐกถาพิเศษ ในงาน "The Next Thailand 4.0 ทางออกเศรษฐกิจไทย ฝ่าวิกฤตเศรษฐกิจโลก" จัดโดย ธนาคารกรุงไทย โดยมี นายเอกนิติ นิติทัณฑ์ประภาศ ประธานกรรมการธนาคารกรุงไทย พร้อมด้วยคณะผู้บริหาร ให้การต้อนรับ ณ ห้องฉัตราบอลรูม โรงแรมสยามเคมปินสกี้ กรุงเทพฯ
รัฐมนตรีฯ สุริยะ กล่าวว่า จากสถานการณ์การแข่งขันทางการค้าและระบบเศรษฐกิจโลกในปัจจุบัน มีรูปแบบที่ซับซ้อนและเปลี่ยนแปลงไปอย่างรวดเร็ว ซึ่งส่งผลกระทบต่อเศรษฐกิจทั่วโลก ท่ามกลางความไม่แน่นอนในทุกมิติ ล้วนเป็นความท้าทายที่ภาคเศรษฐกิจอุตสาหกรรมไทยจะต้องเผชิญ แต่เราจะต้องมีเส้นทางเดินใหม่เพิ่มขึ้น เส้นทางที่การพัฒนาประเทศไทย ที่มีปลายทางอยู่ที่ “ประเทศไทย 4.0” ซึ่งในมิติของเศรษฐกิจ หมายถึงเป้าหมายสําคัญ 3 ประการ ได้แก่ 1.ประเทศไทยจะต้องเติบโตก้าวผ่านรายได้ขั้นกลางให้ได้ ก่อนที่จะเป็นประเทศสังคมผู้สูงอายุอย่างเต็มตัว 2. ประเทศไทยจะต้องเติบโตอย่างสมดุลทั้งในด้านเศรษฐกิจ สังคมชุมชน และสิ่งแวดล้อม 3. ประเทศไทยจะต้องเติบโตอย่างทั่วถึงทุกภูมิภาค ไม่ใช่รวยกระจุกจนกระจาย
จากเป้าประสงค์ 3 ประการข้างต้นนั้น กระทรวงอุตสาหกรรม ได้ถอดรหัสออกมาเป็นเส้นทาง “อุตสาหกรรม 4.0” เพื่อการพัฒนาภาคอุตสาหกรรมไทย โดยได้มอบนโยบายแก่หน่วยงานต่างๆ ของกระทรวงอุตสาหกรรม ให้เร่งปรับเปลี่ยนโครงสร้างอุตสาหกรรมจากเดิมที่ใช้แรงงานเข้มข้น และเทคโนโลยีอย่างง่าย ที่ผลิตสินค้าและบริการที่ไม่ซับซ้อน มาสู่อุตสาหกรรมที่มีความต้องการในอนาคต สามารถสร้างมูลค่าด้วยความรู้ มุ่งเน้นการใช้เทคโนโลยีและนวัตกรรมเพื่อเพิ่มมูลค่า ให้เกิดการยกระดับผลิตภาพการผลิต และผลักดันให้ประเทศไทย มีการขยายตัวทางเศรษฐกิจให้อยู่ในระดับที่สูงเพียงพอต่อการก้าวข้ามกับดักประเทศรายได้ปานกลาง ควบคู่ไปกับการกระจายรายได้ไปสู่เศรษฐกิจฐานราก และการพัฒนาที่เป็นมิตรกับสิ่งแวดล้อมอย่างยั่งยืน
ทั้งนี้ กระทรวงอุตสาหกรรม ยังได้เร่งการขับเคลื่อนนโยบายให้เกิดผลในทางปฏิบัติอย่างเป็นรูปธรรมในทุกมิติ ทุกสาขา ทุกระดับ และทุกพื้นที่ทั่วประเทศ ภายใต้ความร่วมมือระหว่างรัฐ เอกชน สถาบันการศึกษา สถาบันการเงิน รวมทั้งภาคประชาชน ใน 3 เรื่องหลัก คือ 1. การขับเคลื่อนอุตสาหกรรมเป้าหมาย 2. การขับเคลื่อน SMEs 3. การดึงดูดการลงทุน และการอํานวยความสะดวกในการดําเนินธุรกิจ
รัฐบาลไทย-ข่าวทำเนียบรัฐบาล-ก.อุตฯ ร่วมทำบุญตักบาตร วันพ่อแห่งชาติ ประจำปี 2562
วันพฤหัสบดีที่ 5 ธันวาคม 2562
ก.อุตฯ ร่วมทําบุญตักบาตร วันพ่อแห่งชาติ ประจําปี 2562
รัฐมนตรี ก.อุตฯ ร่วมทําบุญตักบาตร วันพ่อแห่งชาติ ประจําปี 2562
วันนี้ (5 ธันวาคม 2562) นายสุริยะ จึงรุ่งเรืองกิจรัฐมนตรีว่าการกระทรวงอุตสาหกรรม พร้อมภริยา นายกอบชัย สังสิทธิสวัสดิ ปลัดกระทรวงอุตสาหกรรม และผู้บริหารระดับสูงของกระทรวงอุตสาหกรรม ร่วมทําบุญตักบาตร เนื่องในวันคล้ายวันพระราชสมภพ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันพ่อแห่งชาติ ประจําปี 2562 ณ ท้องสนามหลวง
รัฐบาลไทย-ข่าวทำเนียบรัฐบาล-มท.2 เปิดศูนย์การเรียนรู้คู่ความสนุก แฟรี่แลนด์ จังหวัดนครสวรรค์
วันอังคารที่ 4 กันยายน 2561
มท.2 เปิดศูนย์การเรียนรู้คู่ความสนุก แฟรี่แลนด์ จังหวัดนครสวรรค์
มท.2 เปิดศูนย์การเรียนรู้คู่ความสนุก แฟรี่แลนด์ จังหวัดนครสวรรค์
เมื่อวันที่31 ส.ค. 61 เวลา 14.00 น. นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในพิธีเปิดโครงการ “แฟรี่แลนด์ศูนย์การเรียนรู้คู่ความสนุก” (Fun and Learn Center) ณ ชั้น 5 แฟรี่แลนด์สรรพสินค้า จังหวัดนครสวรรค์ โดยมี นายธนาคม จงจิระ ผู้ว่าราชการจังหวัดนครสวรรค์ ผศ.ดร.รวิน ระวิวงศ์ ผู้อํานวยการพิพิธภัณฑ์วิทยาศาสตร์แห่งชาติ นายสันติ คุณาวงศ์ กรรมการผู้จัดการ บริษัทแฟรี่แลนด์สรรพสินค้า จํากัด เข้าร่วมในพิธี
นายสุธี มากบุญ รัฐมนตรีช่วยว่าการกระทรวงมหาดไทย กล่าวว่า โครงการ “แฟรี่แลนด์ศูนย์การเรียนรู้คู่ความสนุก” (Fun and Learn Center) ถือเป็นการแสดงให้เห็นถึงเจตนารมณ์ของภาคเอกชนที่ทําหน้าที่ช่วยเป็นสื่อกลางในการสร้างความรู้ ให้แก่เยาวชน ทั้งในด้านวิชาการ และความคิดสร้างสรรค์ ทําให้เยาวชนได้รับโอกาสได้ฝึกฝน เรียนรู้ และพัฒนาศักยภาพผ่านกระบวนการคิดเเบบวิทยาศาสตร์ ซึ่งการเรียนรู้ด้านวิทยาศาสตร์ เทคโนโลยี จะต้องเรียนรู้ไปควบคู่กับความสํานึกรักท้องถิ่น กระบวนการเรียนรู้ผ่านการเล่น จะช่วยให้เด็กเเละเยาวชนได้พัฒนาทักษะเสริมสร้างความฉลาดรอบด้าน ส่งเสริมสู่ความเป็นอัจฉริยะอย่างแท้จริง มีการต่อยอดความคิดในหลากหลายมิติ ผ่านกิจกรรมต่าง ๆ เช่น การจัดนิทรรศการของเล่น ภูมิปัญญาไทย ซึ่งได้รับการสนับสนุนอุปกรณ์ต่าง ๆ จากองค์การพิพิธภัณฑ์วิทยาศาสตร์แห่งชาติ (อพวช.)รวมทั้งการจัดให้มีโครงการ สเตม ศึกษา (STEM Center) ขึ้นเป็นแห่งแรกในจังหวัดนครสวรรค์ ซึ่งถือว่าเป็นโครงการที่ดี และมีประโยชน์ กับเยาวชน ซึ่งโครงการนี้ถือเป็นโครงการที่สอดคล้องกับนโยบายของรัฐบาล และแสดงให้เห็นถึงการทํางานร่วมกันในรูปแบบประชารัฐอย่างอย่างแท้จริง
ด้าน ผศ.ดร.รวิน ระวิวงศ์ เปิดเผยว่า องค์การพิพิธภัณฑ์วิทยาศาสตร์แห่งชาติ (อพวช.) มุ่งพัฒนาศักยภาพ ในด้านเศรษฐกิจสังคมและคุณภาพชีวิต โดยปลูกฝังให้เยาวชนไทย มีความรู้ความเข้าใจและกระบวนการคิด แบบวิทยาศาสตร์ ผ่านการทํากิจกรรม การเล่น และการลงมือปฏิบัติ ซึ่งในการจัดนิทรรศการในครั้งนี้ จะก่อให้เกิด ความคิดสร้างสรรค์และจินตนาการ ควบคู่ไปกับ การเรียนรู้แบบวิทยาศาสตร์ และภูมิปัญญาไทย จากกิจกรรม การประดิษฐ์ของเล่น ซึ่งการเล่นนี้จะนําไปสู่ การสร้างสรรค์นวัตกรรมใหม่ ๆ ที่เกิดจากภูมิปัญญาท้องถิ่นต่อไป
รัฐบาลไทย-ข่าวทำเนียบรัฐบาล-กองบัญชาการป้องกันและบรรเทาสาธารณภัยแห่งชาติ จัดตั้ง “ศูนย์รับบริจาคช่วยเหลือผู้ประสบภัยน้ำท่วม สปป.ลาว” พร้อมเชิญชวนประชาชนบริจาคเงินและสิ่งของช่วยเหลือผู้ประสบภัยน้ำท่วม สปป.ลาว
วันอังคารที่ 31 กรกฎาคม 2561
กองบัญชาการป้องกันและบรรเทาสาธารณภัยแห่งชาติ จัดตั้ง “ศูนย์รับบริจาคช่วยเหลือผู้ประสบภัยน้ําท่วม สปป.ลาว” พร้อมเชิญชวนประชาชนบริจาคเงินและสิ่งของช่วยเหลือผู้ประสบภัยน้ําท่วม สปป.ลาว
กองบัญชาการป้องกันและบรรเทาสาธารณภัยแห่งชาติ จัดตั้ง “ศูนย์รับบริจาคช่วยเหลือผู้ประสบภัยน้ําท่วม สปป.ลาว” พร้อมเชิญชวนประชาชนบริจาคเงินและสิ่งของช่วยเหลือผู้ประสบภัยน้ําท่วม สปป.ลาว
เมื่อวันที่27 ก.ค 61 ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ในฐานะรองผู้บัญชาการป้องกันและบรรเทาสาธารณภัยแห่งชาติ เปิดเผยว่า ตามที่เมื่อวันอังคารที่ 24 กรกฎาคม 2561 ได้เกิดสถานการณ์อุทกภัยครั้งใหญ่จากการชํารุดของสันเขื่อนในเมืองสนามไซ แขวงอัตตะปือ สาธารณรัฐประชาธิปไตยประชาชนลาว (สปป.ลาว) ซึ่งรัฐบาล สปป.ลาว ได้ประกาศให้พื้นที่ดังกล่าวเป็นเขตพิบัติฉุกเฉินแห่งชาติ และได้จัดตั้งศูนย์อํานวยการเพื่อสั่งการและประสานการระดมทรัพยากรให้ความช่วยเหลือ โดยเชิญชวนร่วมบริจาคสิ่งของที่ขาดแคลนและจําเป็น
กระทรวงมหาดไทย โดยกองบัญชาการป้องกันและบรรเทาสาธารณภัยแห่งชาติ ขอให้จังหวัดที่มีความพร้อมจัดตั้ง “ศูนย์รับบริจาคช่วยเหลือผู้ประสบภัยน้ําท่วม สปป.ลาว” ณ ศาลากลางจังหวัด หรือสถานที่ที่เหมาะสม พร้อมประชาสัมพันธ์เชิญชวนประชาชนร่วมบริจาคเงินและสิ่งของ เพื่อสนับสนุนการช่วยเหลือผู้ประสบภัยน้ําท่วมใน สปป.ลาว
โดยพี่น้องประชาชนที่มีความประสงค์บริจาคเงิน สามารถบริจาคเข้าบัญชีธนาคารกรุงไทย สาขาทําเนียบรัฐบาล ชื่อบัญชี “หัวใจไทยส่งไป สปป.ลาว” เลขที่บัญชี 067–0–12886–4 และกรณีประสงค์บริจาคสิ่งของ ต้องเป็นของที่เป็นความต้องการของ สปป.ลาว เป็นของใหม่ที่มีมาตรฐาน ไม่มีสภาพเสี่ยงต่อการชํารุด บูดเน่าเสียหาย หรือใกล้หมดอายุหรือของที่ใช้แล้ว อีกทั้งให้คํานึงถึงความสามารถในการบรรจุหีบห่อที่เหมาะสมต่อการขนส่งไปยังพื้นที่ประสบภัยได้สะดวก และขณะนี้ได้รับแจ้งประสานว่าสิ่งของที่จําเป็นที่จะขอรับบริจาค เช่น เต้นท์พักพิง สุขาสําเร็จรูป ยารักษาโรค เป็นต้น
ปลัดกระทรวงมหาดไทย กล่าวเพิ่มเติมว่า กระทรวงมหาดไทย ได้ขอให้จังหวัดเชิญชวนประชาชนจิตอาสา “เราทําความ ดี ด้วยหัวใจ” ร่วมกิจกรรมรับบริจาคสิ่งของกับ “ศูนย์รับบริจาคช่วยเหลือผู้ประสบภัยน้ําท่วม สปป.ลาว” เช่นที่ได้ปฏิบัติที่จังหวัดอุบลราชธานีและมุกดาหาร เพื่อสนับสนุนการช่วยเหลือผู้ประสบภัยน้ําท่วมของ สปป.ลาวให้เป็นไปอย่างรวดเร็ว รวมถึงยังเป็นการแสดงความห่วงใยและน้ําใจของประชาชนชาวไทย
รัฐบาลไทย-ข่าวทำเนียบรัฐบาล-รมช.อุตสาหกรรม ร่วมงาน 40 ปี สมาคมชิ้นส่วนยานยนต์ไทย
วันศุกร์ที่ 31 สิงหาคม 2561
รมช.อุตสาหกรรม ร่วมงาน 40 ปี สมาคมชิ้นส่วนยานยนต์ไทย
รมช.อุตสาหกรรม ร่วมงาน 40 ปี สมาคมชิ้นส่วนยานยนต์ไทย
เมื่อวันที่ 30 สิงหาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมแสดงความยินดีในวาระครบรอบ 40 ปี สมาคมผู้ผลิตชิ้นส่วนยานยนต์ไทย และกล่าวปาฐกถาพิเศษในหัวข้อ “อนาคตของอุตสาหกรรมชิ้นส่วนยานยนต์ไทยในยุค Thailand 4.0” โดยมีนางอัชณา ลิมป์ไพฑูรย์ นายกสมาคมผู้ผลิตชิ้นส่วนยานยนต์ไทย ให้การต้อนรับ ณ โรงแรมเลอเมอริเดียน สุวรรณภูมิ จังหวัดสมุทรปราการ
รัฐมนตรีช่วยว่าการกระทรวงอุตสาหกรรม กล่าวว่า “ในอนาคตอุตสาหกรรมชิ้นส่วนยานยนต์มีแนวโน้มเติบโตอย่างต่อเนื่อง ซึ่งการเติบโตที่ผ่านมา นับเป็นการร่วมมือระหว่างหน่วยงานรัฐกับภาคเอกชน ทั้งนี้อุตสาหกรรมชิ้นส่วนยานยนต์ได้มาไกลเกินกว่าที่เคยคิดไว้ในอดีต การส่งออกในรูปแบบของชิ้นส่วนยานยนต์ขยายตัวอย่างต่อเนื่อง โดยไม่ต้องพึ่งพาการส่งออกยานยนต์เหมือนในอดีต ทําให้สะท้อนให้เห็นการเปลี่ยนแปลงของอุตสาหกรรมชิ้นส่วนยานยนต์ในทิศทางอัตราการเจริญเติบโตอย่างต่อเนื่อง”
ด้านนายกสมาคมชิ้นส่วนยานยนต์ ระบุว่า ปัจจุบันอุตสาหกรรมชิ้นส่วนยานยนต์ต้องประสบปัญหาด้านเทคโนโลยีและการแข่งขันที่เพิ่มมากขึ้น ซึ่งสมาคมฯ ได้รับการสนับสนุนจากภาครัฐ ให้ทางสมาคมฯ ช่วยเหลือและพัฒนาในการผลักดัน ส่งเสริมอุตสาหกรรมให้ก้าวหน้าต่อไป
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีร่วมกับบริษัทบริหารสินทรัพย์กรุงเทพพาณิชย์ จำกัด (มหาชน) จัดมหกรรมขายทอดตลาดทรัพย์สิน ขายทรัพย์ได้กว่า 76 ล้านบาท
วันจันทร์ที่ 16 กรกฎาคม 2561
กระทรวงยุติธรรม โดยกรมบังคับคดีร่วมกับบริษัทบริหารสินทรัพย์กรุงเทพพาณิชย์ จํากัด (มหาชน) จัดมหกรรมขายทอดตลาดทรัพย์สิน ขายทรัพย์ได้กว่า 76 ล้านบาท
กรมบังคับคดีร่วมกับบริษัทบริหารสินทรัพย์กรุงเทพพาณิชย์ จํากัด (มหาชน) จัดมหกรรมขายทอดตลาดทรัพย์สิน ขายทรัพย์ได้กว่า 76 ล้านบาท
เมื่อวันเสาร์ที่ 14 กรกฎาคม 2561 เวลา 09.00 น. กรมบังคับคดีร่วมกับบริษัทบริหารสินทรัพย์กรุงเทพพาณิชย์ จํากัด (มหาชน) จัดมหกรรมขายทอดตลาดทรัพย์สิน โดยมีนางสาวสายรุ้ง มารมย์ ผู้ตรวจราชการกรม พร้อมด้วยนางสาวรัชนี บุญเรือง ผู้อํานวยการสํานักงานบังคับคดีจังหวัดจันทบุรี รักษาการในตําแหน่งผู้เชี่ยวชาญเฉพาะด้านการบังคับคดีแพ่ง และนางจิตรา พรมจาด ผู้อํานวยการสํานักงานบังคับคดีแพ่งกรุงเทพมหานคร 3 ร่วมดูแลการปฏิบัติหน้าที่ของเจ้าหน้าที่ภายในมหกรรมขายทอดตลาด สําหรับทรัพย์ที่นํามาประกาศขายเป็นที่ดิน ที่ดินพร้อมสิ่งปลูกสร้าง และห้องชุดที่อยู่ในความรับผิดชอบของสํานักงานบังคับคดีแพ่งกรุงเทพมหานคร 3 โดยมีทรัพย์ที่พร้อมขายทอดตลาดจํานวน 28 คดี มีผู้สนใจเข้าฟังการขายทอดตลาด ประมาณ 120 ราย ณ ศูนย์การค้าเสียงสมบูรณ์ ถนนสีหบุรานุกิจ แขวงมีนบุรี เขตมีนบุรี กรุงเทพมหานคร โดยผลการขายทอดตลาดในวันนี้ ขายได้ 10 คดี 10 รายการ ราคาประเมิน 12,420,046.12 บาท ขายได้เป็นเงินทั้งสิ้น 14,890,000 บาท คิดเป็นร้อยละ 19.88
และภายในวันเดียวกัน สํานักงานแพ่งกรุงเทพมหานคร 1 ร่วมกับบริษัทบริหารสินทรัพย์กรุงเทพพาณิชย์ จํากัด (มหาชน) จัดมหกรรมขายทอดตลาดทรัพย์สิน นัดที่ 2 ณ ห้องขายทอดตลาด อาคารอสีติพรรษ กรมบังคับคดี โดยมีนายศรัณย์ ปัญญาดิลก ผู้อํานวยการสํานักงานบังคับคดีแพ่งกรุงเทพมหานคร 1 ดูแลการปฏิบัติหน้าที่ของเจ้าหน้าที่ภายในมหกรรมขายทอดตลาด สําหรับทรัพย์ที่นํามาประกาศขายเป็นที่ดิน ที่ดินพร้อมสิ่งปลูกสร้าง และห้องชุดที่อยู่ในความรับผิดชอบของสํานักงานบังคับคดีแพ่งกรุงเทพมหานคร 1 โดยมีทรัพย์ที่พร้อมขายทอดตลาดจํานวน 129 คดี มีผู้สนใจเข้าฟังการขายทอดตลาด จํานวน 150 ราย โดยผลการขายทอดตลาดในวันนี้ ขายได้ 31 คดี 32 รายการ ราคาประเมิน 35,395,084.50 บาท ขายได้เป็นเงินทั้งสิ้น 62,010,000 บาท ราคาขายสูงกว่าราคาประเมิน 1.75 เท่า